BSC-LT/ACAData huggingface dataset:
[ca] Són freqüents les aproximacions qualitatives i intuïtives que es fan a l'escola sobre el moviment aparent del Sol pel firmament que tracten de proporcionar a l'alumnat observacions perquè construeixi un model del sistema Sol-Terra. Aquest treball mostra la forma d'obtenir dades amb més exactitud de manera que facilitin a l'alumnat una visió més àmplia i profunda d'aquest model, que el capaciti per enfrontar-se i resoldre problemes quotidians i els pugui aplicar a diferents contextos, com el qüestionament de situacions socials en les quals intervé la llum solar.

[en] There are common the intuitive and qualitative approaches made in the School on the apparent movement of the sun across the sky in order to provide students observations to construct a model of the Sun-Earth system. This paper shows how to obtain data more accurately to provide students with a broader and deeper view of the model, to enable them to confront and solve everyday problems, and can be applied to different contexts, such as questioning social situations involving the sunlight.
[ca] La possessió a la Índia, considerada com un fenomen marginal per als indianistes, ha estat un tema d'estudi deixat de banda durant molt de temps. Diverses obres mostren, això no obstant, que les possessions divines o nefastes es troben sobre tot el territori indi. La meva investigació està dirigida a estudiar la relació entre el sistema de possessió institucional i el sistema de castes, i analitza més particularment la construcció de l'organització social i de la cosmologia en una regió de l'Himalàia indi. En aquest article parlarem de la possessió i de les divinitats locals, particularment de la relació entre el món social i el món còsmic des d'aquesta perspectiva.

[en] In India, the possession, considered as a marginal phenomenon by the indianists, has been a study subject forgotten for a long time. However, many studies show that divine or harmful possessions appear all over the Indian territory. Our research is based on the relationship between the institutional possession system and the caste system, analysing in particular the social organization and the cosmology in an Indian Himalaya region. In this article, we will talk about the local divinities and possessions, by studying the relationship between the social world and the cosmic world.
[ca] Les disputes en línia han crescut exponencialment a causa dels avanços tecnològics. Per això, és important verificar que, els principis i obligacions de la normativa europea quant al consumidor tracta, siguin respectats correctament. En aquest treball, es verifica l'aplicació de les obligacions de dos articles del Reglament DSA en el cas d'ús d'un eCommerce espanyol que comercialitza els seus productes a altres països europeus i exteriors.

[en] Online disputes have grown exponentially due to technological advances. For this reason, it is important to verify that the principles and obligations of the European regulation as far as the consumer is concerned are correctly respected. In this study, the application of the obligations of two articles of the DSA Regulation is verified in the use case of a Spanish eCommerce that markets its products to other European and foreign countries.
[ca] Aquest treball se centra en el desenvolupament d'una interfície gràfica i un microprocessador RV32I microprogramat que formaran un entorn interactiu didàctic per a la docència d'arquitectures RISC-V. Aquest entorn interactiu té l'objectiu de proporcionar als estudiants una eina on poder experimentar i observar el funcionament i els components d'un processador, en aquest cas d'un microprocessador RV32I microprogramat. En el següent article, però, el model del microprocessador a desenvolupar diferirà de l'estructura òptima per la qual ha estat dissenyada l'ISA d'un processador RISC.

[en] This paper is going to develop an interactive environment compound by a graphical interface and a microprogrammed microprocessor RV32I. The environment objective is to provide a tool to the students where they will be able to observe and interact with the components of a microprocessor RV32I. The structure of the microprocessor model that is going to be implemented will differ from the optimal structure for which was thought the RISC-V ISA.
[ca] Història de la premsa catalana (1966), de Joan Torrent i Rafael Tasis, una obra de referència en la historiografia del periodisme català, va haver de passar per la censura prèvia imposada pel règim franquista. El present article ressegueix amb detall les vicissituds que va patir l'original a causa de la censura, comprova la intervenció efectiva dels censors en els volums editats i ofereix algunes dades sobre el ressò que va tenir la seva publicació en la premsa de l'època. L'anàlisi de la documentació conservada en l'expedient de censura -dipositat a l'Archivo General de la Administración d'Alcalá de Henares- permet deduir els criteris polítics que van determinar la intromissió de la censura i els temors que van manifestar les autoritats franquistes pels paral·lelismes que podien inferir-se de l'evolució històrica del periodisme català i, especialment, de la seva vinculació amb els corrents polítics del catalanisme

[en] Widely regarded as one of the most authoritative sources on the historiography of Catalan journalism, the History of the Catalan Press (Història de la premsa catalana, 1966) by Joan Torrent and Rafael Tasis had to pass through the hands of Franco's censors before it was published. This article closely analyses the publication's setbacks as it went through the various stages of censorship and looks at the alterations made to the final published editions. It also provides data on the publication's press coverage at the time. Censorship records held at the General Archive in Alcalá de Henares reveal the political criteria used to determine what was censored. The records also show that the Francoist authorities were worried about the parallels that might be drawn from the historical course taken by Catalan journalism, especially its ties with pro-independence political movements
[ca] En aquesta introducció es presenta una anàlisi de l'estat de la qüestió dels debats sociològics entorn de les principals teories contemporànies sobre la mobilitat, la immobilitat i la migració. Es parteix d'una anàlisi que té en compte tant el gir a la mobilitat proposat per Mimi Sheller i John Urry, com les aportacions de la perspectiva transnacional als estudis migratoris, per recentrar la mobilitat en la disciplina de la sociologia i, en particular, en les ciències socials. Aquest exercici teòric es realitza amb el rerefons de la intersecció o articulació explicativa de les múltiples crisis contemporànies i entenent que la manera de rescatar l'estudi de la mobilitat per a la sociologia parteix d'entendre que aquesta està travessada per processos d'estratificació social. Es realitza, a més, una síntesi de les principals contribucions al debat sobre les qüestions de mobilitat i immobilitat en l'àmbit de la sociologia de les migracions. A més, s'hi incorpora una reflexió entorn del paper de les diferents crisis (especialment, la recessió econòmica de 2008, el Brexit i la pandèmia per COVID-19) en la comprensió dels processos de mobilitat i immobilitat i la seva anàlisi per part tant de la sociologia com dels estudis migratoris. Finalment, es revisen les aportacions de cadascun dels articles inclosos en aquest monogràfic al debat acadèmic sobre mobilitat/immobilitat.

[en] The introduction presents an analysis of the current state of sociological debates on the main contemporary theories of mobility, immobility and migration. Its starting point is an analysis that takes into account both the "mobility turn" proposed by Mimi Sheller and John Urry and contributions on the transnational perspective in migration studies, in order to place mobility once again at the heart of the social sciences in general, and sociology in particular. This theoretical exercise is carried out against the background of the intersection or explanatory linking of multiple contemporary crises and understanding that the way for sociology to reclaim the study of mobility is based on the understanding that mobility intersects with processes of social stratification. It also provides a synthesis of the main contributions to the debate on issues of mobility and immobility in the field of sociology of migration. It also includes a reflection on the role of different crises (in particular the economic recession of 2008, Brexit and the COVID-19 pandemic) in the understanding of the processes of mobility and immobility and their analysis by both sociology and migration studies. Finally, the contribution of each of the articles included in this monograph to the academic debate on mobility/ immobility is reviewed.
[ca] Tot i la gran influència del CEDIC en la potenciació de la documentació i la recerca sobre comunicació a Catalunya, aquesta influència no va poder ser projectada amb la mateixa intensitat sobre els responsables de la política cultural i comunicacional catalana, just en un moment de canvi accelerat del sector i en ple procés de reconstrucció comunitària i de recuperació cultural i lingüística. Encara que tota la responsabilitat cal imputar-la als governants és també imprescindible introduir a l'agenda futura de recerca del sector els temes de major transcendència política en l'orientació de la incorporació de Catalunya a l'emergent societat informacional.

[en] While the CEDIC has had a great impact on the strengthening of communication studies documentation and research in Catalonia, this impact was not conveyed with sufficient intensity to the government bodies responsible for Catalan cultural and communication policy, just at a time of rapid change and in the midst of a process of constructing the European Community and recovering Catalan cultural and linguistic identity. Although full responsibility for this lies with the government bodies themselves, it is nevertheless vitally important to introduce into the future agenda of communication research the major political issues of Catalonia's entry into the information society.
[ca] Discurs llegit el 18 de maig de 1969 en l'acte de recepció pública de Joan Ainaud de Lasarte a la Reial Acadèmia de Bones Lletres de Barcelona. L'estudi tracta de les pintures murals del segle XIII al carrer Montcada de Barcelona. El text inclou el discurs de contestació d'Agustí Duran i Sanpere.

[en] Speech read by Joan Ainaud de Lasarte on the occasion of his admission to the Reial Acadèmia de Bones Lletres in Barcelona on May 18, 1969. The essay deals with the 13th century murals on the Montcada Street in Barcelona. The text includes the response speech of Agustí Duran i Sanpere.
[ca] L'educació en la virtualitat no es situa necessàriament en cap orientació educativa concreta. La diferència més important entre l'educació en la presencialitat i en la virtualitat resideix en el canvi de medi i en el potencial educatiu que se'n deriva de l'optimització de l'ús de cada mitjà. L'article estableix que els elements diferencials dels processos educatius en ambients virtuals han de ser de dos tipus: metodològics i organitzatius. A partir de l'experiència en la UOC, analitza els canvis vinculats a la docència virtual que s'estan succeint i que afecten als propis docents, als estudiants i a la cultura organitzativa de les institucions. Planteja si ens trobem davant l'emergència d'un nou paradigma, basat en l'aprenentatge en xarxa i en l'ús d'Internet en l'educació i conclou contrastant la formació virtual amb el repte de la globalitat que es planteja la societat actual.

[en] Education in virtual environments is not necessarily located at any special educational approach. The most important difference between it and face-to-face education is that we change the environment where or through we teach and students learn, and the educational potential related to the best use of each environment, This paper focuses on the two main elements that make the difference in the educational processes in virtual environments: methodology and organisation. From the experience in the UOC, changes related to virtual teaching and learning and organisational culture are analysed. It asks if we are in front of the emergence of a new paradigm, based on networked learning and the use of the Internet in education, and concludes facing virtual teaching and learning with the challenge of globalisation of the society.
[ca] Text de la ponència presentada pel doctor Chris Kennett al "Foro Europeo: Cultura, Deporte y Proximidad" organitzat per la Diputación Provincial de Almería i celebrat a Almeria el 5 de maig de 2005.

[en] Paper given by Chris Kennett at the European Forum: Culture, Sport and Proximity held in Almería on the 5 May 2005 and promoted by the Diputación Provincial de Almería.
[ca] El naixement de l'anomenada era de la postveritat i el nou entorn digital de les xarxes socials han estat acompanyats per la multiplicació de comunicadors de tota mena que es presenten com a "periodistes ciutadans". Aquest fet col·loca dues preguntes en primer pla: què distingeix el periodisme professional? I qui mereix ser anomenat periodista? Aquest text intenta respondre aquestes dues preguntes des de la perspectiva de la formació acadèmica que els futurs periodistes han d'adquirir i emfatitzant els principis ètics bàsics del periodisme i la necessitat d'avançar en una política de rendició de comptes davant l'opinió pública.

[en] The birth of the so-called post-truth era and the new digital environment of social networks have been accompanied by the multiplication of communicators of all kinds who present themselves as "citizen journalists". This fact brings to the fore two important questions: What constitutes professional journalism? And who deserves to be called a journalist? This paper attempts to answer these two questions from the perspective of the academic training of future journalists, while emphasizing the basic ethical principles of journalism and the need to advance in a policy of accountability to public opinion.
[ca] La hibridació entre informació i entreteniment s'ha catalogat com infoshow o infoentreteniment. La present investigació tracta d'aclarir si hi ha diferències en el tractament dels continguts audiovisuals per referir-nos a un terme o l'altre , analitzant els programes de Viajando con Chester i Salvados. Les principals conclusions confirmen la presumpció distintiva.

[en] Hybridization between information and entertainment has been called as infoshow or infotainment. The research seeks to clarify whether there are differences in the treatment of audiovisual content to refer to one term or another, analyzing the programs Viajando con Chester and Salvados. The main conclusions confirm the distinctive presumption.
[ca] El transvestisme, la realitat de treballar com a Drag Queen o ser una persona que es dedica única i exclusivament al món de l'espectacle rere un alter ego encara resulta estrany per la societat. En aquest treball es pretén mostrar al món que el transvestisme no és solament un hobby, sinó que és una manera de criticar a la societat heteropatriarcal, rebel·lar-se contra ella, trencar amb l'actual mode de vida bigènere i a més fer gaudir a les persones amb aquest espectacle.

[en] Transvestism, the reality of working as a Drag queen or being a person who dedicates himself exclusively to the show business behind an alter ego is still seen as something strange by society. This paper aims to show the world that cross-dressing is not only a hobby, is a way of criticizing the hetero-patriarchal society, revolting against it, breaking with the current bi-gender way of life, and also making people enjoy with this show.
[ca] Obra escrita per José M. March sobre l'exposició a Barcelona el 1922 en motiu de l'any centenari d'Ignasi de Loiola. L'exposició va tenir lloc al Col·legi del Sagrat Cor i estava formada per diferents objectes relacionats amb el Sant, des de pintura, escultura, gravat, llibres impresos, manuscrits, reliquiaris, mapes, etc…

[en] Work written by José M. March about the exhibition in Barcelona in 1922 on the occasion of the centenary year of Ignatius de Loyola. The exhibition took place in the Colegio del Sagrado Corazón and it was formed by diferent objects related to the Saint: painting, sculpture, prints, printed books, manuscripts, reliquaries, maps, etc…
[ca] El programa AGLIA es centra en l'ús d'una aplicació amb la incorporació d'una Intel·ligència Artificial (IA) capaç de realitzar un anàlisi acústic de la veu durant les interaccions del subjecte amb el seu entorn, aquest programa estarà compost per quatre pilars principals: gravació, anàlisi acústic, localització i identificació. Diferents teories criminològiques, tals com la teoria de les activitats rutinàries, la teoria de l'estil de vida, la teoria de l'anòmia i el model afectiu general de l'agressió, junt alguns models neoclàssics i situacionals per a la prevenció del delicte i algunes teories sobre l'anàlisi vocal, sustenten el programa AGLIA tant en el seu triatge dels subjectes com també a la seva funcionalitat i accessibilitat. Les necessitats i el context d'actuació del programa venen donades per la necessitat de tenir una eina capaç de donar un avis ràpid als cossos de seguretat per a intervenir o prevenir una agressió cap al subjecte, però també la necessitat d'augmentar la percepció de seguretat de l'usuari. Per tant, els seus objectius principals seran de dotar al subjecte d'una eina que pugui prevenir una escalada de violència en les possibles situacions agressives cap a aquest i també servir com una prova a nivell jurídic.

[en] The AGLIA program focuses on using an application incorporating an Artificial Intelligence (AI) capable of performing an acoustic analysis of the voice during the subject's interactions with its environment. This program will be composed of four main axes: recording, acoustic analysis, localization, and identification. Different criminological theories, such as the theory of routine activities, the theory of lifestyle, the theory of anonymity, and the general affective model of aggression, combined with some neoclassical and situational models for crime prevention and some theories on vocal analysis, support the AGLIA program both in its approach of the subjects and also in its functionality and accessibility. The needs and context of the action of the program are driven by the need to have a tool capable of giving a quick warning to the security forces. To intervene or prevent aggression towards the subject. But also, the need to argue the user's perception of security. Therefore, its main objectives will be to provide the subject with a tool that can prevent an escalation of violence in possible aggressive situations towards the target but also to serve as evidence from a legal perspective.
[ca] L'avaluació visual en gabinets optomètrics se centra a mesurar l'agudesa visual usant optotips com l'anell de Landolt i les lletres de Sloan. Aquest article ressalta la importància de tenir aquests optotips en forma de tipografia, permetent la personalització de cartes visuals. Es presenten conjunts tipogràfics com Optotipica-Kids per a nens i Optotipica per a visió propera, amb millores contínues fins a Optotipica 5. S'introdueix Louise OPTO, basada en els optotips de Sloan, corregint inconsistències. Aquestes tipografies gratuïtes amb llicència Creative Commons faciliten la creació de cartes visuals adaptades, beneficiant la pràctica clínica i l'educació en comunitats amb recursos limitats.

[en] The visual health evaluation in optometry clinics focuses on measuring visual acuity using optotypes like the Landolt ring and Sloan letters. This article emphasizes the importance of these optotypes as a typeface, allowing the customization of visual charts. Typographic sets like Optotipica-Kids for children and Optotipica for near vision have been developed, with continuous improvements up to Optotipica 5, which has been rigorously validated. Additionally, the Louise OPTO typeface, based on Sloan optotypes, corrects inconsistencies and ensures visual coherence. These free, Creative Commons-licensed typefaces enable the creation of tailored visual charts, benefiting clinical practice and education, especially in resource-limited communities.
[ca] El projecte s'ha centrat en desenvolupar un espai personal per orientar als estudiants universitaris i donar una millor perspectiva sobre el seu progrés acadèmic. La web té com a objectiu facilitar informació útil, apropiada i adient a l'alumne a partir del seu expedient acadèmic per donar una millor visió del seu avanç durant el grau. Aquesta informació ha de permetre a l'alumne orientar-se i informar-se sobre la menció a elegir o les assignatures a matricular-se. A partir de les dades s'han generat tota mena d'estadístiques segons el seu progrés. S'ha creat un perfil de l'alumne on se li dona informació com: les seves millors destreses, cap a quina menció tindria més èxit i tot un sortit d'informació extra. El procés de desenvolupament de la plataforma ha sigut satisfactori i ha donat un resultat final visualment agradable i còmode d'utilitzar.

[en] The project focus was to develop a personal space to guide students and give them a better perspective on their progress. The website aimed to provide useful and appropriate information to the student from their academic record to give a better view of their progress. This information provided the student information about the specialization or the subjects to choose. The main idea was to generate personalized statistics from the students academic record and to visualize it in a more comfortable and simplistic way. All kinds of statistics have been generated from the academic record to see their progress. A profile of the student has been created with statistics like: his best skills, which specialization he would be most successful with and a lot of extra information. The development process has been successful and has given a visually pleasing and comfortable result.
[ca] El projecte exposat en aquestes pàgines és un document d'estudi, anàlisi, disseny, programació i procés de proves en la confecció d'una aplicació de creació i lectura de formularis de test. Aquesta aplicació parteix de les possibilitats de millora de les prestacions, usabilitat i escalabilitat que poden oferir les tècniques de visió en computador en aquest camp. El projecte s'ha basat en un exemple en concret per tal d'oferir una eina vàlida per a la automatització de les tasques que en una empresa de recursos humans es poden donar a l'hora de gestionar la informació dels test psicotècnics que necessiten gestionar. El projecte parteix d'unes premisses bàsiques tals com: l'ús de tècniques en visió per computador, la modularitat, el compliment d'estàndards, la facilitat d'ús i la facilitat en la gestió de canvis.

[en] The project exposed in these pages is a document of study, analysis, design, programming and testing in the development of a psychotechnic's test reader application. This application born of the improvement possibilities of performance, usability and scalability that today's computer vision techniques can offer. It's based on a real example, in order to offer a valid tool for companies in the human resources sector, helping them in the evaluation process of psychotechnic tests, automating these tasks. The project starts from basic premises such as: using computer vision techniques, modularity, fulfilment of the standards, ease of use and a good managing changes structure.